CELEX: 62011CA0116
Language: et
Date: 2012-11-22 00:00:00
Title: Kohtuasi C-116/11: Euroopa Kohtu (esimene koda) 22. novembri 2012 . aasta otsus (Sąd Rejonowy Poznań’i (Poola) eelotsusetaotlus) — Bank Handlowy w Warszawie SA, PPHU „ADAX” /Ryszard Adamiak versus Christianapol sp. z o.o. (Õigusalane koostöö tsiviilasjades — Määrus (EÜ) nr 1346/2000 — Maksejõuetusmenetlused — Mõiste „menetluse lõpetamine” — Teisese maksejõuetusmenetlusega tegeleva kohtu võimalus hinnata võlgniku maksejõuetust — Teisese maksejõuetusmenetlusena likvideerimismenetluse algatamise võimalus, kui põhimenetlus on sauvegarde-menetlus)

26.1.2013   
            
            
               ET
            
            
               Euroopa Liidu Teataja
            
            
               C 26/4
            
         Euroopa Kohtu (esimene koda) 22. novembri 2012. aasta otsus (Sąd Rejonowy Poznań’i (Poola) eelotsusetaotlus) — Bank Handlowy w Warszawie SA, PPHU „ADAX”/Ryszard Adamiak versus Christianapol sp. z o.o.
   (Kohtuasi C-116/11) (1)
   
   (Õigusalane koostöö tsiviilasjades - Määrus (EÜ) nr 1346/2000 - Maksejõuetusmenetlused - Mõiste „menetluse lõpetamine” - Teisese maksejõuetusmenetlusega tegeleva kohtu võimalus hinnata võlgniku maksejõuetust - Teisese maksejõuetusmenetlusena likvideerimismenetluse algatamise võimalus, kui põhimenetlus on sauvegarde-menetlus)
   2013/C 26/07
   Kohtumenetluse keel: poola
   
      Eelotsusetaotluse esitanud kohus
   
   Sąd Rejonowy Poznań
   
      Põhikohtuasja pooled
   
   
      Hagejad: Bank Handlowy w Warszawie SA, PPHU „ADAX”/Ryszard Adamiak
   
      Kostja: Christianapol sp. z o.o.
   
      Ese
   
   Eelotsusetaotlus — Sąd Rejonowy Poznań — Nõukogu 29. mai 2000. aasta määruse (EÜ) nr 1346/2000 maksejõuetusmenetluse kohta (EÜT L 160, lk 1; ELT eriväljaanne 19/01, lk 191) artikli 4 lõike 1 ja lõike 2 punkti j ning artikli 27 tõlgendamine — Teisesed maksejõuetusmenetlused — Pädeva kohtu õigus algatada selline menetlus võlgniku maksejõuetuse kontrollimiseks
   
      Resolutsioon
   
   
               1.
            
            
               Nõukogu 29. mai 2000. aasta määruse (EÜ) nr 1346/2000 maksejõuetusmenetluse kohta, mida on muudetud nõukogu 24. juuli 2008. aasta määrusega (EÜ) nr 788/2008, artikli 4 lõike 2 punkti j tuleb tõlgendada nii, et maksejõuetusmenetluse lõpetamise aeg määratakse kindlaks selle liikmesriigi õigusega, kus see menetlus algatati.
            
         
               2.
            
            
               Määruse nr 1346/2000, mida on muudetud määrusega nr 788/2008, artiklit 27 tuleb tõlgendada nii, et see lubab algatada teisese maksejõuetusmenetluse liikmesriigis, kus asub võlgniku tegevuskoht, samas kui põhimenetlus on kaitse eesmärgiga. Teisese menetluse algatamiseks pädev kohus peab lojaalse koostöö põhimõttest juhindudes järgima põhimenetluse eesmärke ja võtma arvesse määruse ülesehitust.
            
         
               3.
            
            
               Määruse nr 1346/2000, mida on muudetud määrusega nr 788/2008, artiklit 27 tuleb tõlgendada nii, et kohus, kes vaatab läbi teisese maksejõuetusmenetluse algatamise taotlust, ei tohi kontrollida sellise võlgniku maksejõuetust, kelle suhtes on teises liikmesriigis algatatud põhimenetlus, isegi kui viimati nimetatud menetlus on kaitse-eesmärgiga.
            
         
      (1)  ELT C 152, 21.5.2011.